b'\n_START_ARTICLE_\nMirko Bo\xc5\xbei\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani gimnaziji v Ljubljani je 1910 doktoriral na dunajski univerzi  iz filozofije in 1918 kon\xc4\x8dal \xc5\xa1tudij prava na gra\xc5\xa1ki univerzi. Zaposlil se je v Ljubljani, kjer je postal tajnik Zadru\xc5\xbene gospodarske banke. \xc5\xbde kot visoko\xc5\xa1olec in tudi pozneje je kot organizator deloval med katoli\xc5\xa1ko mladino in bil urednik dija\xc5\xa1kega lista Zora (1906-1908), v katerega je vpeljal prilogo Srednje\xc5\xa1olec ter pisal na\xc4\x8delne in polemi\xc4\x8dne \xc4\x8dlanke. Bil je tudi med soustanovitelji Katoli\xc5\xa1ke lige slovanskih akademikov.'